Na podlagi Pravilnika o sofinanciranju aktivnosti turističnih društev v Občini Cerknica (Uradni list RS, št. 205/21) in Odloka o proračunu Občine Cerknica za leto 2025 (Uradni list RS, št. 108/24) Občina Cerknica objavlja

**Javni razpis**

**za sofinanciranje aktivnosti turističnih društev**

**v občini Cerknica za leto 2025.**

**I. PREDMET JAVNEGA RAZPISA**

Predmet sofinanciranja so aktivnosti turističnih društev na območju občine Cerknica, in sicer aktivnosti, povezane z delovanjem društev, programi društva in projekti društev.

**Upravičeni stroški so:**

*Delovanje društev –* bančne storitve, stroški elektrike, ogrevanja, goriva, komunalnih storitev, najema prostorov za izvedbo programa, računovodske storitve, stroški, povezani s članstvom, stroški pisarniškega materiala, stroški tiska, distribucije in podobno, stroški telekomunikacij, stroški nakupa prehrambnih izdelkov, ki se delijo ob prostovoljnih delovnih akcijah, ter drugi stroški, povezani z opravljanjem prostovoljnega dela.

*Programi društva –* stroški, povezani z urejanjem in vzdrževanjem tematskih, kolesarskih in sprehajalnih poti, razglednih točk, turistične signalizacije in podobno.

*Projekti društev* – investicijski stroški, stroški, povezani z opravljanjem prostovoljnega dela, drugi stroški v skladu s pogodbeno finančno konstrukcijo prijavljenega projekta.

**II. UPRAVIČENCI IN POGOJI ZA SOFINANCIRANJE**

Upravičenci, ki lahko pridobijo sredstva za sofinanciranje aktivnosti po tem pravilniku, so društva, ustanovljena po Zakonu o društvih, ki imajo v ustanovitvenem aktu določeno turistično dejavnost.

Upravičenci morajo izpolnjevati naslednje pogoje:

* so registrirani v skladu z Zakonom o društvih in delujejo vsaj eno leto;
* imajo sedež in izvajalsko aktivnost na območju občine Cerknica;
* spodbujajo razvoj turizma na območju občine oziroma delujejo skladno s *Strategijo razvoja trajnostnega turizma v občini Cerknica 2021–2026[[1]](#footnote-2)****;***
* imajo urejeno evidenco o članstvu, plačani članarini in ostalo dokumentacijo, skladno s predpisi;
* imajo zagotovljene materialne, prostorske, kadrovske in organizacijske pogoje za realizacijo načrtovanih aktivnosti na področju turizma;
* imajo potrjen program s strani upravnega organa društva;
* Občini Cerknica redno dostavljajo vsebinsko in finančno poročilo o realizaciji programov in doseženih rezultatih v preteklem letu, načrt aktivnosti za tekoče leto (vključno s finančnim načrtom);
* izvajajo s programom opredeljene naloge, ki spodbujajo razvoj turizma na območju občine Cerknica in širše oziroma delujejo skladno s *Strategijo razvoja trajnostnega turizma v občini Cerknica 2021–2026.*

**III. MERILA ZA VREDNOTENJE VLOG**

Merila so v javnem razpisu ovrednotena s točkami, pri čemer upravičenec pridobi točke glede na izpolnjevanje navedenih meril in odločitev komisije, koliko točk mu glede na kakovost istovrstnih prijavljenih aktivnosti pripada.

Merila za vrednotenje aktivnosti spodbujanja turizma se delijo na tri dele:

|  |  |
| --- | --- |
| MERILA | Število točk |
| ***A: DELOVANJE*** |  |
| **1. Članstvo v turističnem društvu** |  |
| * do 25 članov | 1 |
| * od 26 do 35 članov | 2 |
| * od 36 do 45 članov | 3 |
| * 46 in več članov | 4 |
|  |  |
| **2. Organizacija aktivnosti za krajane in mladino za delo na področju turizma** |  |
| * sodelovanje v projektih z mladimi (OŠ, vrtec in mladinske organizacije) | 1 |
| * organizacija predavanj in izobraževanj | 1 |
|  |  |
| **3. Sodelovanje pri promociji občine Cerknica in destinacije Notranjski park** |  |
| * sodelovanje na organiziranih sejmih in dogodkih | 2 |
| * sodelovanje na promocijskih sejmih in dogodkih izven območja občine Cerknica | 1 |
| ***B: PROGRAM*** |  |
| Program vzdrževanja tematskih, kolesarskih, sprehajalnih in drugih poti. V program vzdrževanja sodi tudi vzdrževanje turistične signalizacije, razgledišč, počivališč in podobno. | |
| **1. Kategorizacija vzdrževanih poti** |  |
| * pot prioritete 1 | 5 |
| * pot prioritete 2 | 4 |
| * pot prioritete 3 | 3 |
| * druge nekategorizirane poti | 2 |
| * vzdrževanje razgledišč in počivališč na poti | 1 |
|  |  |
| **2. Način vzdrževanja poti** |  |
| * vzdrževanje poti vključuje tudi večje investicijsko vzdrževanje | 5 |
| * vzdrževanje poti vključuje tudi strojne ure | 3 |
| * osnovno vzdrževanje poti | 1 |
|  |  |
| **3. Dolžina vzdrževane poti** |  |
| * do 1 km poti | 1 |
| * več kot 1 km do 2 km | 2 |
| * več kot 2 km do 3 km | 3 |
| * več kot 3 km do 4 km | 4 |
| * od 4 km dalje | 5 |
|  |  |
| **4. Organizacija in izvedba turističnih dogodkov (razne prireditve, predstavitve, razstave, organizirani pohodi in ostali podobni dogodki, ki pripomorejo k prepoznavnosti občine Cerknica in destinacije Notranjski park)** |  |
| * poldnevni dogodek (do 4 ure) z najmanj 15 udeleženci | 1 |
| * poldnevni dogodek (do 4 ure) z najmanj 30 udeleženci | 2 |
| * celodnevni dogodek z najmanj 50 udeleženci | 3 |
| * celodnevni dogodek z najmanj 150 udeleženci | 4 |
| * dvo- ali večdnevni dogodek z najmanj 250 udeleženci | 5 |
| * povezovanje z drugimi deležniki na prireditvi, pohodu (gostinstvo, turistični vodnik itd.) | 1 |
| ***C: PROJEKTI*** |  |
| **1. Vsebina projekta – ali posamezni projekt prispeva h kakovosti turistične ponudbe destinacije in k povezovanju kulturne dediščine, naravnih vrednot in doživetij ter k trajnostnemu razvoju turistične destinacije, ki jih določa Strategija razvoja trajnostnega turizma občine Cerknica** |  |
| * ne prispeva | 0 |
| * manj prispeva | 1 |
| * prispeva | 2 |
| * pomembno prispeva | 4 |
|  |  |
| **2. Prepoznavnost projekta** |  |
| * projekt na ravni naselja | 1 |
| * projekt na ravni krajevne skupnosti | 2 |
| * projekt na občinski ravni | 3 |
| * regijsko odmeven projekt | 4 |
| * državno ali mednarodno odmeven projekt | 5 |
|  |  |
| **3. Inovativnost projekta** (komisija oceni, ali gre za projekt, ki je novost v občini) |  |
| * ne gre za inovativen projekt | 0 |
| * gre za manj inovativen projekt | 1 |
| * gre za zmerno inovativen projekt | 3 |
| * gre za zelo inovativen projekt | 5 |
|  |  |
| **4. Partnerstvo; število sodelujočih subjektov pri izpeljavi projekta (turistična društva, javne turistične organizacije, občine, kulturne in druge ustanove, podjetja)** |  |
| * 1 | 1 |
| * od 2 do 4 | 2 |
| * več kot 4 | 3 |
|  |  |
| **5. Dolgoročnost projekta** |  |
| * projekt ima jasno vizijo, zaradi svoje obsežnosti pa se bo neprekinjeno izvajal več zaporednih let | 3 |

Aktivnosti bodo ocenjene v skladu z navedenimi merili in ob upoštevanju specifičnosti vsebine posameznih programov oziroma projektov. Posamezne aktivnosti se točkujejo. Vrednost točke se določi v skladu s predvidenimi proračunskimi sredstvi za ta namen v tekočem letu po naslednji formuli: vrednost točke = proračunska sredstva/vsota točk posameznih aktivnosti.

Višina sofinanciranja posamezne aktivnosti je odvisna od skupnega števila zbranih točk in od vrednosti točke.

**Ključni vsebinski poudarki**

Skladno s *Strategijo razvoja trajnostnega turizma v občini Cerknica 2021–2026* so v letu 2025 predvideni naslednji vsebinski in razvojni poudarki, ki naj služijo kot smernice za pripravo in nadgradnjo programov in projektov turističnih društev v občini Cerknica:

* aktivno sodelovanje turističnih društev v delovnih skupinah za razvoj produktnih sklopov: Aktivni oddih, Krasoslovje, Odkrivanje biodiverzitete, Kultura in kulinarika ter Festivali (prisotnost na sestankih, delavnicah, sodelovanje pri predlogih, potrjevanju in usklajevanju letnih programskih načrtov za posamezno delovno skupino);
* redno vzdrževanje tematskih pohodniških in/ali kolesarskih poti glede na Prioritetni seznam pohodniških in kolesarskih poti občine Cerknica (Priloga 1);
* nadgradnja rednih programov z vodenimi aktivnostmi in dogodki na poteh skladno s Prioritetnim seznamom pohodniških in kolesarskih poti občine Cerknica (Priloga 1), ki naj stremijo k povezovanju in združevanju večjega števila različnih lokalnih ponudnikov turističnih storitev: turistični vodniki, ponudniki hrane in pijače, ponudniki prevoznih storitev ali najema dodatne opreme (pohodniška in kolesarska oprema), ponudniki lokalnih spominkov ipd.;
* aktivno sodelovanje in vsebinska podpora na ključnih dogodkih v občini Cerknica glede na Prioritetni seznam dogodkov občine Cerknica (Priloga 2) za razvoj in gradnjo destinacijske blagovne znamke Notranjski park – Mistična dežela Cerkniškega jezera;
* aktivno sodelovanje na Tematskih vikendih 2025 – izvedba vodenih ogledov (dve- do štiriurna doživetja, ki pokrivajo produktne sklope: Aktivni oddih, Krasoslovje, Odkrivanje biodiverzitete, Kultura in kulinarika) med aprilom in septembrom (ali čez celotno leto) za domače in tuje obiskovalce.

**Višina sredstev**

Višina razpisanih sredstev za sofinanciranje programov turističnih društev znaša 21.000 EUR.

**Rok porabe sredstev**

Dodeljena sredstva morajo biti porabljena najpozneje do 31. 12. 2025 v skladu s predpisi, ki določajo izvrševanje proračuna.

**Vsebina vloge**

Vloga na javni razpis mora biti izdelana izključno na obrazcu, ki je sestavni del razpisne dokumentacije. Vloga mora vsebovati vse zahtevane priloge oziroma dokazila, ki so navedena v razpisnem obrazcu. Vlagatelj mora s podpisom izjave na razpisnem obrazcu soglašati s preverjanjem namenske porabe proračunskih sredstev, odobrenih na podlagi tega razpisa, in sicer s strani pooblaščene osebe občine. Tako izdelana vloga bo obravnavana kot popolna.

**Rok za predložitev vlog in način predložitve**

Vlagatelji morajo popolne vloge oddati po pošti kot priporočeno pošiljko (velja datum poštnega žiga) na naslov: Občina Cerknica, Cesta 4. maja 53, 1380 Cerknica, najpozneje do 7. 2. 2025. Vloga se šteje za pravočasno, če je oddana priporočeno po pošti do vključno zadnji dan prijave, tj. 7. 2. 2025, ali do 12. ure tega na Občini Cerknica.

Vloge morajo biti oddane v zaprti ovojnici z oznako: »NE ODPIRAJ, JAVNI RAZPIS – TURISTIČNA DRUŠTVA 2025«. Na hrbtni strani mora biti naveden polni naslov vlagatelja. Veljavne bodo vloge, ki bodo pravilno označene in pravočasno oddane. Neveljavne vloge ne bodo obravnavane.

**Datum odpiranja vlog in obvestilo o izidu javnega razpisa**

Vloge, prispele na javni razpis, odpira in obravnava tričlanska strokovna komisija, ki jo imenuje župan (v nadaljevanju: komisija). Odpiranje vlog ni javno. Komisija bo v roku desetih dni po končanem razpisu odprla pravočasno prejete vloge in ugotovila njihovo ustreznost. Nepravočasno prispele vloge bo komisija s sklepom zavrgla. Če bo komisija ugotovila, da vloga ni popolna oziroma je nerazumljiva, bo vlagatelja pozvala, da v roku osmih dni odpravi pomanjkljivosti oziroma da vlogo ustrezno dopolni. Dopolnjeno vlogo morajo vlagatelji poslati v zaprti ovojnici na naslov: Občina Cerknica, Cesta 4. maja 53, 1380 Cerknica. Šteje se, da je dopolnjena vloga prispela pravočasno, če je bila do vključno zadnji dan roka za oddajo dopolnjenih vlog oddana na pošti s priporočeno pošiljko ali do 12. ure tega dne na Občini Cerknica.

Na ovojnici morata biti na vidnem mestu napis »NE ODPIRAJ, DOPOLNJENA VLOGA ZA JAVNI RAZPIS – TURISTIČNA DRUŠTVA 2025« in na hrbtni strani polni naslov vlagatelja.

Nepopolne vloge, ki jih vlagatelji ne bodo dopolnili v navedenem roku, se zavržejo.

Občina Cerknica bo z upravičenci sklenila pogodbe, v katerih bodo navedeni podrobnejši pogoji koriščenja sredstev.

**9. Kraj in čas, kjer lahko zainteresirani dvignejo razpisno dokumentacijo**

Razpisna dokumentacija je od dneva objave javnega razpisa do izteka roka za oddajo vlog dosegljiva na spletni strani Občine Cerknica: [www.cerknica.si](http://www.cerknica.si). Zainteresirani jo v tem roku lahko dvignejo tudi v sprejemni pisarni Občine Cerknica, Cesta 4. maja 53, 1380 Cerknica, in sicer v času uradnih ur.

Dodatne informacije lahko dobite na tel. (01) 709 06 34 (Jasna Zalar) ali po elektronski pošti: jasna.zalar@cerknica.si.

Številka: 410-0048/2024

Datum: 7. 1. 2025

Občina Cerknica

ŽUPAN

Marko Rupar

1. Dostopno prek: <https://www.cerknica.si/DownloadFile?id=428239> [↑](#footnote-ref-2)